**Beograd**

|  |
| --- |
|  |

**Beograd** je [glavni](http://sh.wikipedia.org/wiki/Glavni_grad) i najveći grad [Srbije](http://sh.wikipedia.org/wiki/Srbija). Prva naselja na široj teritoriji Beograda datiraju iz praistorijske [Vinče](http://sh.wikipedia.org/wiki/Vin%C4%8Da_%28Grocka%29), 4.800 godina pre nove ere. Sam Beograd su osnovali [Kelti](http://sh.wikipedia.org/wiki/Kelti) u [3. veku](http://sh.wikipedia.org/wiki/3._vijek) pre n. e, pre nego što je postao [rimsko](http://sh.wikipedia.org/wiki/Rimsko_Carstvo) naselje **Singidunum**. [Slovensko ime](http://sh.wikipedia.org/wiki/Slavenski_jezici) „Beligrad“ prvi put je zabeleženo [878](http://sh.wikipedia.org/wiki/878). godine. Beograd je glavni grad Srbije od [1405](http://sh.wikipedia.org/wiki/1405). godine i bio je prestonica raznih [južnoslovenskih država](http://sh.wikipedia.org/wiki/Jugoslavija) od [1918](http://sh.wikipedia.org/wiki/1918). pa do [2003](http://sh.wikipedia.org/wiki/2003), kao i [Srbije i Crne Gore](http://sh.wikipedia.org/wiki/Srbija_i_Crna_Gora) od [2003](http://sh.wikipedia.org/wiki/2003). do [2006](http://sh.wikipedia.org/wiki/2006).

Grad leži na [ušću](http://sh.wikipedia.org/wiki/U%C5%A1%C4%87e) [Save](http://sh.wikipedia.org/wiki/Sava) u [Dunav](http://sh.wikipedia.org/wiki/Dunav) u centralnom delu Srbije, gde se [Panonska nizija](http://sh.wikipedia.org/wiki/Panonska_nizija) spaja sa [Balkanskim poluostrvom](http://sh.wikipedia.org/wiki/Balkan). Najveći je grad na teritoriji [bivše Jugoslavije](http://sh.wikipedia.org/wiki/Socijalisti%C4%8Dka_Federativna_Republika_Jugoslavija) i po broju stanovnika četvrti u [jugoistočnoj Evropi](http://sh.wikipedia.org/wiki/Jugoisto%C4%8Dna_Evropa) posle [Istanbula](http://sh.wikipedia.org/wiki/Istanbul), [Atine](http://sh.wikipedia.org/wiki/Atena) i [Bukurešta](http://sh.wikipedia.org/wiki/Bukure%C5%A1t).

Grad Beograd ima status posebne teritorijalne jedinice u Srbiji sa svojom lokalnom samoupravom. Njegova teritorija je podeljena na [17 gradskih opština](http://sh.wikipedia.org/wiki/Beograd#Gradske_op.C5.A1tine). Beograd zauzima preko 3,6% teritorije Republike Srbije, a u njemu živi 21% ukupnog broja građana dela Srbije.

## Demografija

Prema popisu stanovništva iz 2002. godine, Beograd ima 1.576.124 stanovnika. Prema etničkim grupama, stanovnici Beograda su se izjasnili kao [Srbi](http://sh.wikipedia.org/wiki/Srbi) (1.417.187), [Jugosloveni](http://sh.wikipedia.org/wiki/Jugoslaveni) (22.161), [Crnogorci](http://sh.wikipedia.org/wiki/Crnogorci) (21.190), [Romi](http://sh.wikipedia.org/wiki/Romi) (19.191), [Hrvati](http://sh.wikipedia.org/wiki/Hrvati) (10.381), [Makedonci](http://sh.wikipedia.org/wiki/Makedonci) (8.372) i [Muslimani](http://sh.wikipedia.org/wiki/Muslimani_%28narod%29) (4.617).

[](http://sh.wikipedia.org/wiki/Datoteka:Temple_Saint_Sava.jpg)

Hram Svetog Save, najveći [pravoslavni](http://sh.wikipedia.org/wiki/Pravoslavlje) hram na svetu

Iako postoji nekoliko religioznih zajednica u Beogradu, taj sklop je relativno homogen. Pravoslavna zajednica je daleko najbrojnija sa 1.429.170 vernika.

Pored rođenih Beograđana, grad je dom i velikog broja Srba sa prostora cele bivše Jugoslavije, koji su u grad došli bilo u potrazi za boljim životom, bilo bežeći od rata i etničkog čišćenja. Nezvanično, uzimajući u obzir veliki broj [srpskih](http://sh.wikipedia.org/wiki/Srbi) izbeglica iz [Hrvatske](http://sh.wikipedia.org/wiki/Hrvatska), [Bosne i Hercegovine](http://sh.wikipedia.org/wiki/Bosna_i_Hercegovina) kao i proteranih lica sa [Kosova](http://sh.wikipedia.org/wiki/Kosovo), studenata, zatim ljudi popisanih u mestima njihovih stalnih prebivališta, broj stanovnika Beograda potencijalno prelazi 2 miliona.

## Ekonomija

Beograd je ekonomski najrazvijeniji deo Srbije. Tokom devedesetih godina 20. veka, grad je bio pod sankcijama Ujedinjenih nacija, kao i cela tadašnja [SR Jugoslavija](http://sh.wikipedia.org/wiki/Savezna_Republika_Jugoslavija). Hiperinflacija jugoslovenskog dinara je takođe usporavala ekonomiju grada. Ekonomija grada se oporavlja raste brzo od 2000. godine, nakon pada režima Slobodana Miloševića i ukidanja sankcija UN.

Grad ima prvorazredni saobraćajni značaj, kao železničko i drumsko čvorište (panevropski koridor 10). Kao grad na ušću dveju reka, Beograd je i važno međunarodno rečno pristanište (panevropski koridor 7), a tu je i međunarodni aerodrom „Nikola Tesla“.

## Kultura

Beograd je domaćin mnogim kulturnim manifestacijama, uključujući [FEST](http://sh.wikipedia.org/wiki/FEST) (Međunarodni filmski festival), [BITEF](http://sh.wikipedia.org/wiki/BITEF) (Beogradski internacionalni teatarski festival), [BELEF](http://sh.wikipedia.org/w/index.php?title=BELEF&action=edit&redlink=1) (Beogradski letnji festival), [BEMUS](http://sh.wikipedia.org/w/index.php?title=BEMUS&action=edit&redlink=1) (Beogradske muzičke svečanosti), [Beogradski sajam knjiga](http://sh.wikipedia.org/wiki/Beogradski_sajam_knjiga), i [Beogradski festival piva](http://sh.wikipedia.org/w/index.php?title=Beogradski_festival_piva&action=edit&redlink=1).

[Dobitnik Nobelove nagrade](http://sh.wikipedia.org/wiki/Nobelova_nagrada_za_knji%C5%BEevnost) [Ivo Andrić](http://sh.wikipedia.org/wiki/Ivo_Andri%C4%87) je napisao svoja najpoznatija dela: „[Na Drini ćuprija](http://sh.wikipedia.org/wiki/Na_Drini_%C4%87uprija)“ i „[Prokleta avlija](http://sh.wikipedia.org/wiki/Prokleta_avlija)“ u Prizrenskoj ulici u Beogradu. Ostali istaknuti srpski književnici koji su živeli i radili u Beogradu su: [Branislav Nušić](http://sh.wikipedia.org/wiki/Branislav_Nu%C5%A1i%C4%87), [Miloš Crnjanski](http://sh.wikipedia.org/wiki/Milo%C5%A1_Crnjanski), [Borislav Pekić](http://sh.wikipedia.org/wiki/Borislav_Peki%C4%87), [Milorad Pavić](http://sh.wikipedia.org/wiki/Milorad_Pavi%C4%87), [Meša Selimović](http://sh.wikipedia.org/wiki/Me%C5%A1a_Selimovi%C4%87) i mnogi drugi.

Većina [srpske filmske industrije](http://sh.wikipedia.org/wiki/Srpski_film#Pozori.C5.A1ta_i_bioskopi) se nalazi u Beogradu, a jedan od najpoznatijih filmova snimljenih ovde je i film [Emira Kusturice](http://sh.wikipedia.org/wiki/Emir_Kusturica) iz [1995](http://sh.wikipedia.org/wiki/1995), dobitnik [Zlatne palme](http://sh.wikipedia.org/wiki/Zlatna_palma) na [Kanskom festivalu](http://sh.wikipedia.org/wiki/Filmski_festival_u_Kanu) — [*Podzemlje*](http://sh.wikipedia.org/wiki/Podzemlje_%28film%29). Grad je bio jedan od glavnih centara [jugoslovenskog „novog talasa“](http://sh.wikipedia.org/w/index.php?title=Jugoslovenski_novi_talas&action=edit&redlink=1): [VIS Idoli](http://sh.wikipedia.org/wiki/VIS_Idoli), [Ekatarina Velika](http://sh.wikipedia.org/w/index.php?title=Ekatarina_Velika&action=edit&redlink=1) i [Šarlo Akrobata](http://sh.wikipedia.org/wiki/Charlie_Chaplin) muzički bendovi koji su svi iz Beograda. Ostali poznati beogradski rok umetnici: [Riblja čorba](http://sh.wikipedia.org/wiki/Riblja_%C4%8Dorba), [Bajaga i instruktori](http://sh.wikipedia.org/wiki/Bajaga_i_instruktori) i ostali. Tokom [devedesetih](http://sh.wikipedia.org/wiki/1990-e), grad je bio glavni centar (u [bivšoj Jugoslaviji](http://sh.wikipedia.org/wiki/Jugoslavija)) muzičkog žanra [turbofolk](http://sh.wikipedia.org/wiki/Turbofolk) , poznati muzički kompozitori Dragan Brajović - "Braja" i Marina Tucaković . Danas je centar [thumb|srpske hip hop](http://sh.wikipedia.org/w/index.php?title=Srpski_hip_hopx&action=edit&redlink=1) scene, sa izvođačima kao što su [Beogradski Sindikat](http://sh.wikipedia.org/wiki/Beogradski_sindikat), [Škabo](http://sh.wikipedia.org/wiki/%C5%A0kabo), [Marčelo](http://sh.wikipedia.org/w/index.php?title=Mar%C4%8Delo&action=edit&redlink=1) i mnogi drugi.

Beograd takođe ima mnogo pozorišta, a najpoznatiji među njima su [Beogradsko narodno pozorište](http://sh.wikipedia.org/wiki/Narodno_pozori%C5%A1te_u_Beogradu), [Jugoslovensko dramsko pozorište](http://sh.wikipedia.org/wiki/Jugoslovensko_dramsko_pozori%C5%A1te), [Zvezdara teatar](http://sh.wikipedia.org/wiki/Zvezdara_teatar), i [Atelje 212](http://sh.wikipedia.org/wiki/Atelje_212). U Beogradu se nalazi i [Srpska akademija nauka i umetnosti](http://sh.wikipedia.org/wiki/Srpska_akademija_nauka_i_umetnosti), [Narodna biblioteka Srbije](http://sh.wikipedia.org/wiki/Narodna_biblioteka_Srbije) i [Istorijski arhiv Beograda](http://sh.wikipedia.org/w/index.php?title=Istorijski_arhiv_Beograda&action=edit&redlink=1).

### Muzeji

[](http://sh.wikipedia.org/wiki/Datoteka:Narodni_muzej,_Beograd.jpg)

Zgrada Narodnog muzeja

Najpoznatiji muzej u Beogradu je [Narodni muzej](http://sh.wikipedia.org/wiki/Narodni_muzej_%28Beograd%29), osnovan [1844](http://sh.wikipedia.org/wiki/1844). godine. Sadrži kolekcije više od 400.000 izložbenih materijala, uključujući mnoga strana remek-dela. Poznato [Miroslavljevo jevanđelje](http://sh.wikipedia.org/wiki/Miroslavljevo_jevan%C4%91elje) se nalazi u ovom muzeju.

[Vojni muzej](http://sh.wikipedia.org/wiki/Vojni_muzej_Beograd) je naročito popularan za strane turiste, najviše zbog delova „nevidljivog“ (stelt) aviona [F-117](http://sh.wikipedia.org/w/index.php?title=F-117_No%C4%87ni_jastreb&action=edit&redlink=1) kog je jugoslovenska protivvazdušna odbrana oborila u toku [NATO bombardovanja 1999](http://sh.wikipedia.org/wiki/NATO_bombardovanje_SRJ). U muzeju se takođe nalazi još preko 25.000 ostalih izložbenih predmeta.

Sličan muzej je [Muzej jugoslovenskog vazduhoplovstva](http://sh.wikipedia.org/w/index.php?title=Muzej_jugoslovenskog_vazduhoplovstva&action=edit&redlink=1) koji ima više od 200 aviona, od kojih su 50 stalna postavka. Nekoliko aviona u Muzeju su jedini „preživeli“ primerci tog tipa, kao npr. [Fijat G.50](http://sh.wikipedia.org/w/index.php?title=Fijat_G.50&action=edit&redlink=1). Muzej izlaže i neke delove oborenih [američkih](http://sh.wikipedia.org/wiki/Sjedinjene_Ameri%C4%8Dke_Dr%C5%BEave) i [NATO](http://sh.wikipedia.org/wiki/NATO) aviona.

[Etnografski muzej](http://sh.wikipedia.org/wiki/Etnografski_muzej_u_Beogradu), osnovan [1901](http://sh.wikipedia.org/wiki/1901), sadrži više od 150.000 predmeta ruralne i urbane kulture [Balkana](http://sh.wikipedia.org/wiki/Balkan), tačnije država [bivše Jugoslavije](http://sh.wikipedia.org/wiki/Jugoslavija).

[Muzej savremene umetnosti](http://sh.wikipedia.org/wiki/Muzej_savremene_umetnosti_u_Beogradu) sadrži kolekciju sa oko 8.540 primeraka umetničkih dela iz Jugoslavije od [1900](http://sh.wikipedia.org/wiki/1900). godine

[Muzej Nikole Tesle](http://sh.wikipedia.org/wiki/Muzej_Nikole_Tesle), osnovan [1952](http://sh.wikipedia.org/wiki/1952). godine, čuva lične stvari [Nikole Tesle](http://sh.wikipedia.org/wiki/Nikola_Tesla), naučnika po kome je jedinica [Tesla](http://sh.wikipedia.org/wiki/Tesla_%28jedinica%29) dobila ime. Muzej čuva oko 160.000 originalnih dokumenata i oko 5.700 ostalih predmeta.

### Noćni život

Najprepoznatljiviji su klubovi smešteni u splavovima duž obala Save i Dunava.

Poznata mesta za ljubitelje alternativne muzike, odnosno kulture koja ne potpada pod [mejnstrim](http://sh.wikipedia.org/wiki/Srednja_struja), poznati su i afirmisani klubovi kao što su [Akademija](http://sh.wikipedia.org/w/index.php?title=Akademija_%28klub%29&action=edit&redlink=1) (Klub studenata na [FLU](http://sh.wikipedia.org/w/index.php?title=Fakultet_likovnih_umetnosti&action=edit&redlink=1)), smeštena u podrumu Fakulteta likovnih umetnosti i [KST](http://sh.wikipedia.org/w/index.php?title=Klub_studenata_tehnike&action=edit&redlink=1) ([Klub studenata tehnike](http://sh.wikipedia.org/w/index.php?title=Klub_studenata_tehnike&action=edit&redlink=1)), smešten u podrumu zgrade Tehničkih fakulteta.

Jedno od najpoznatijih mesta za alternativne kulturne događaje u gradu je [SKC](http://sh.wikipedia.org/w/index.php?title=Studentski_kulturni_centar&action=edit&redlink=1) (Studentski kulturni centar), koji se nalazi preko puta [Beograđanke](http://sh.wikipedia.org/w/index.php?title=Beogra%C4%91anka&action=edit&redlink=1), jedne od najznamenitijih građevina Beograda. Koncerti brojnih domaćih i poznatih stranih grupa se često održavaju u SKC-u, kao i umetničke izložbe i javne debate i diskusije.

Oni koji su naklonjeni tradicionalnijem srpskom noćnom životu, a ljubitelji su [starogradske muzike](http://sh.wikipedia.org/wiki/Starogradska_muzika), tipične za severne krajeve Srbije, mogu da se odluče za veče u [Skadarliji](http://sh.wikipedia.org/wiki/Skadarlija), staroj boemskoj četvrti grada gde su se okupljali pesnici i umetnici krajem 19. i početkom [20. veka](http://sh.wikipedia.org/wiki/20._vijek).

### Sport

Beograd je bio domaćin mnogim bitnim sportskim događajima kao što su [Evropsko prvenstvo u košarci 2005.](http://sh.wikipedia.org/wiki/Eurobasket_2005), [Evropsko prvenstvo u odbojci 2005.](http://sh.wikipedia.org/w/index.php?title=Evropsko_prvenstvo_u_odbojci_2005.&action=edit&redlink=1), [Svetsko prvenstvo u vaterpolu 2005.](http://sh.wikipedia.org/w/index.php?title=Svetsko_prvenstvo_u_vaterpolu_2005.&action=edit&redlink=1) i [Evropski olimpijski festival mladih](http://sh.wikipedia.org/w/index.php?title=Evropski_olimpijski_festival_mladih&action=edit&redlink=1) 2007 itd.

Beograd je dom i dva najveća i najuspešnija sportska društva u Srbiji, [Partizana](http://sh.wikipedia.org/wiki/Sportsko_dru%C5%A1tvo_Partizan) i [Crvene zvezde](http://sh.wikipedia.org/wiki/SD_Crvena_zvezda). Dva najveća fudbalska stadiona u Beogradu su [Marakana](http://sh.wikipedia.org/wiki/Stadion_Crvena_zvezda) (stadion „Crvene zvezde“) i [Stadion JNA](http://sh.wikipedia.org/wiki/Stadion_Partizana) (stadion „Partizana“). [Beogradska arena](http://sh.wikipedia.org/wiki/Beogradska_arena) se koristi za košarkaške i odbojkaške utakmice, zajedno sa [halom Pionir](http://sh.wikipedia.org/w/index.php?title=Hala_Pionir&action=edit&redlink=1), dok se [Sportski centar "Tašmajdan"](http://sh.wikipedia.org/w/index.php?title=Sportski_centar_%22Ta%C5%A1majdan%22&action=edit&redlink=1) koristi za [vaterpolo](http://sh.wikipedia.org/wiki/Vaterpolo) utakmice.

### Arhitektura i istorija

U različitim delovima grada [arhitektura](http://sh.wikipedia.org/wiki/Arhitektura) varira od tipično centralnoevropskog stila ([Zemun](http://sh.wikipedia.org/wiki/Zemun)), preko izvesnog broja zgrada u turskom stilu lociranih u starim delovima grada, do najmodernije arhitekture [Novog Beograda](http://sh.wikipedia.org/wiki/Novi_Beograd). Arhitektura [19. veka](http://sh.wikipedia.org/wiki/19._vijek) je dosta uticala na arhitektonske trendove u [Srbiji](http://sh.wikipedia.org/wiki/Srbija), pa i u Beogradu. Naročito je vidljiv uticaj [austrougarske](http://sh.wikipedia.org/wiki/Austro-Ugarska) arhitekture [19. veka](http://sh.wikipedia.org/wiki/19._vijek). Pod [komunizmom](http://sh.wikipedia.org/wiki/Komunizam), većina kuća je građena brzo i jeftino, što je dovelo do [brutalističke arhitekture](http://sh.wikipedia.org/w/index.php?title=Brutalizam&action=edit&redlink=1) blokova Novog Beograda podignutih u prvim decenijama nakon [Drugog svetskog rata](http://sh.wikipedia.org/wiki/Drugi_svjetski_rat).

Vojska pod vođstvom [Sulejmana Veličanstvenog](http://sh.wikipedia.org/wiki/Sulejman_I), [28. avgusta](http://sh.wikipedia.org/wiki/28._8.) [1521](http://sh.wikipedia.org/wiki/1521). je [osvojila Beograd](http://sh.wikipedia.org/w/index.php?title=Pad_Beograda_%281521%29&action=edit&redlink=1) od Mađara, što je označilo pad grada pod [Osmansko carstvo](http://sh.wikipedia.org/wiki/Otomansko_Carstvo). Turci Osmanlije nakon toga naseljavaju srušen i spaljen grad, postepeno ga pretvarajući u kitnjasti orijentalni grad. Oko [1571](http://sh.wikipedia.org/wiki/1571). godine u Beogradu je bilo 27 naselja ([mahala](http://sh.wikipedia.org/wiki/Mahala)). Grad je [1594](http://sh.wikipedia.org/wiki/1594). zahvatila velika srpska pobuna koju su Turci uspeli da uguše, spaljene su mnoge crkve, relikvije i [mošti](http://sh.wikipedia.org/wiki/Relikvija) [Svetog Save](http://sh.wikipedia.org/wiki/Sveti_Sava) na [Vračaru](http://sh.wikipedia.org/w/index.php?title=Gradska_op%C5%A1tina_Vra%C4%8Dar&action=edit&redlink=1). Upravo zbog toga je ovo mesto odabrano za gradnju [Hrama Svetog Save](http://sh.wikipedia.org/wiki/Hram_Svetog_Save). Beograd je postao više od običnog grada sa [islamskom arhitekturom](http://sh.wikipedia.org/wiki/Islamska_arhitektura), javnim kupatilima i mnogim novim [džamijama](http://sh.wikipedia.org/wiki/D%C5%BEamija).

Beograd je tri puta od Turaka osvajala [Austrija](http://sh.wikipedia.org/wiki/Austrijsko_Carstvo) (1688—1690, 1717—1739, 1789—1791), a Osmanlije su ga ponovo zauzimale, uz velika razaranja. Tokom ovog perioda, grad su zahvatile dve [velike seobe Srba](http://sh.wikipedia.org/wiki/Velika_seoba_Srba), u kojima su se stotine hiljada Srba, predvođenih [patrijarsima](http://sh.wikipedia.org/wiki/Spisak_poglavara_Srpske_pravoslavne_crkve), povlačili zajedno sa Austrijancima u [Habzburško carstvo](http://sh.wikipedia.org/wiki/Habsbur%C5%A1ka_Monarhija) 1690. i 1737—39, gde su se naselili u današnjoj [Vojvodini](http://sh.wikipedia.org/wiki/Vojvodina) i [Slavoniji](http://sh.wikipedia.org/wiki/Slavonija).

U [Prvom srpskom ustanku](http://sh.wikipedia.org/wiki/Prvi_srpski_ustanak) tokom borbi za oslobođenje Beograda [1806](http://sh.wikipedia.org/wiki/1806). godine, mnoge džamije su stradale. Danas je jedina preostala [Bajrakli džamija](http://sh.wikipedia.org/w/index.php?title=Bajrakli_d%C5%BEamija&action=edit&redlink=1) na [Dorćolu](http://sh.wikipedia.org/wiki/Dor%C4%87ol).

### Drugi svetski rat

Jugoslavija je [25. marta](http://sh.wikipedia.org/wiki/25._3.) [1941](http://sh.wikipedia.org/wiki/1941). potpisala [Trojni pakt](http://sh.wikipedia.org/wiki/Trojni_pakt) i pridružila se [Silama osovine](http://sh.wikipedia.org/wiki/Sile_Osovine). Zbog ovoga je [27. marta](http://sh.wikipedia.org/wiki/27._3.) usledio masovni protest u Beogradu i [državni udar](http://sh.wikipedia.org/wiki/Pu%C4%8D). Grad je [6.](http://sh.wikipedia.org/wiki/6._4.) i [7. aprila](http://sh.wikipedia.org/wiki/7._4.) [teško bombardovao](http://sh.wikipedia.org/wiki/Bombardiranje_Beograda_u_Drugom_svjetskom_ratu) [Luftvafe](http://sh.wikipedia.org/wiki/Luftwaffe) i usmrtio 2.274 ljudi. U bombardovanju je zapaljena i izgorela [Narodna biblioteka Srbije](http://sh.wikipedia.org/wiki/Narodna_biblioteka_Srbije), gde su nastradale hiljade knjiga i srednjevekovnih rukopisa. Jugoslaviju su [napale](http://sh.wikipedia.org/wiki/Aprilski_rat) [nemačke](http://sh.wikipedia.org/wiki/Tre%C4%87i_rajh), [italijanske](http://sh.wikipedia.org/wiki/Italija), [mađarske](http://sh.wikipedia.org/wiki/Ma%C4%91arska) i [bugarske](http://sh.wikipedia.org/wiki/Bugarska) snage, uz pomoć [Albanaca](http://sh.wikipedia.org/wiki/Albanci) i [Hrvata](http://sh.wikipedia.org/wiki/Hrvati). Nakon kapitulacije [Kraljevine Jugoslavije](http://sh.wikipedia.org/wiki/Kraljevina_Jugoslavija), sremska predgrađa Beograda (Zemun) su ušla u sastav [Nezavisne Države Hrvatske](http://sh.wikipedia.org/wiki/Nezavisna_Dr%C5%BEava_Hrvatska), [nacističke](http://sh.wikipedia.org/wiki/Nacionalsocijalizam) [marionetske države](http://sh.wikipedia.org/w/index.php?title=Marionetska_dr%C5%BEava&action=edit&redlink=1). U Beogradu i centralnoj Srbiji nacisti su podržali formiranje vlade [Milana Nedića](http://sh.wikipedia.org/wiki/Milan_Nedi%C4%87).

Beogradski [Jevreji](http://sh.wikipedia.org/wiki/Jevreji), [Romi](http://sh.wikipedia.org/wiki/Romi), komunisti, i drugi antifašisti odvedeni su u logore [Sajmište](http://sh.wikipedia.org/wiki/Logor_Sajmi%C5%A1te) i [Banjica](http://sh.wikipedia.org/wiki/Logor_Banjica), kroz koje je u toku rata prošlo oko 125.000 logoraša. Jevrejska zajednica je od 1643. živela u četvrti [Dorćol](http://sh.wikipedia.org/wiki/Dor%C4%87ol) pored Dunava. Pre rata tu ih je bilo 10.400. Okupaciju je preživelo svega oko 10% njih. Na Sajmištu je stradalo oko 40.000 Srba i 7-8.000 Jevreja. Na Banjici je ubijeno oko 4.200 ljudi. Likvidacije su vršili nemački okupatori, dok su logoraše uglavnom hapsili srpski [kvislinzi](http://sh.wikipedia.org/wiki/Kvisling), koji su činili i administraciju Banjičkog logora.

Grad su [bombardovali](http://sh.wikipedia.org/wiki/Bombardovanje_Beograda_1944.) i [saveznici](http://sh.wikipedia.org/wiki/Savezni%C4%8Dke_sile) [16.](http://sh.wikipedia.org/wiki/16._4.) i [17. aprila](http://sh.wikipedia.org/wiki/17._4.) [1944.](http://sh.wikipedia.org/wiki/1944) godine. Tada je poginulo 1600 ljudi. Borbe za oslobođenje grada su počele 13. i 14. oktobra, a grad je konačno oslobođen [20. oktobra](http://sh.wikipedia.org/wiki/20._10.) [1944](http://sh.wikipedia.org/wiki/1944). Oslobodili su ga zajedničkim snagama [partizani](http://sh.wikipedia.org/wiki/Narodnooslobodila%C4%8Dka_vojska_Jugoslavije) i [Crvena armija](http://sh.wikipedia.org/wiki/Crvena_armija). Gubici partizana su bili oko 1.000 boraca, a Crvene armije oko 2.000. U toku celog rata, Beograd je izgubio oko 50.000 ljudi i pretrpeo teška razaranja.

## Saobraćaj

Beograd ima samo jedan autoput u pravcu istok zapad (koji preko mosta Gazela povezuje Novi Beograd sa starim delom grada) dok nema ni jednu brzu saobraćajnicu u pravcu sever-jug. Postojeći mostovi su nedovoljni i sa malom propusnom moći (posebno [stari most na Savi](http://sh.wikipedia.org/wiki/Savski_most_%28Beograd%29)).

Beogradski javni prevoz je zasnovan na [autobuskom](http://sh.wikipedia.org/wiki/Autobus) (112 linija), [tramvajskom](http://sh.wikipedia.org/wiki/Tramvaj) (12 linija) i [trolejbuskom](http://sh.wikipedia.org/wiki/Trolejbus) (8 linija) saobraćaju. Gradski autobuski, tramvajski i trolejbuski saobraćaj obavlja Gradsko saobraćajno preduzeće. Na pojedinim linijama saobraćaju i privatni prevoznici. [Beogradska prigradska naselja](http://sh.wikipedia.org/w/index.php?title=Beogradska_prigradska_naselja&action=edit&redlink=1) povezana su auto prevoznikom „Lasta“. Beograd takođe ima i regionalnu železničku mrežu [Beovoz](http://sh.wikipedia.org/wiki/Beovoz) kojom upravljaju JP [Železnice Srbije](http://sh.wikipedia.org/wiki/%C5%BDeleznice_Srbije).

**Beogradska** [**prigradska železnica**](http://sh.wikipedia.org/w/index.php?title=Prigradska_%C5%BEeleznica&action=edit&redlink=1)**,** nazvana [Beovoz](http://sh.wikipedia.org/wiki/Beovoz), ima 5 linija koje povezuju predgrađe sa centrom. Trenutno saobraća 10 garnitura u sklopu gradske železnice Bograd. Ova železnica se razlikuje od klasičnog metroa po tome što ima uobičajene (a ne lake) putničke vagone i što saobraća sa relativno malom frekvencijom (za razliku od pravog metroa koji saobraća svakih nekoliko minuta). [Beogradski metro](http://sh.wikipedia.org/wiki/Beogradski_metro), koji se planira još od [1950](http://sh.wikipedia.org/wiki/1950), predviđao je u prvoj fazi dve linije i u perspektivi mrežu od devet linija gradskog i regionalnog metroa, ali nije se nikada počelo sa izgradnjom. Od 2003, predviđen je [laki šinski sistem](http://sh.wikipedia.org/w/index.php?title=Beogradski_laki_metro&action=edit&redlink=1) koji je trebalo da bude izgrađen do [2008](http://sh.wikipedia.org/wiki/2008); njegova izgradnja takođe nije otpočela.

Trenutno, železnička pruga i dalje prolazi pored Save a mnogobrojni industrijski koloseci zauzimaju vredno građevinsko zemljište. Gradska glavna železnička stranica povezuje Beograd sa ostalim evropskim prestonicama, a u izgradnji je stanica Prokop koja će u budućnosti preuzeti ulogu glavnog čvorišta. Na žalost, stanica Prokop dosta je udaljena od glavne autobuske stanice, što će u budućnosti otežavati putnički saobraćaj.

Magistralni i [autoputevi](http://sh.wikipedia.org/wiki/Autoput) su povezani sa [Novim Sadom](http://sh.wikipedia.org/wiki/Novi_Sad) i [Suboticom](http://sh.wikipedia.org/wiki/Subotica) na severu, [Nišom](http://sh.wikipedia.org/wiki/Ni%C5%A1) na jugu, i [Zagrebom](http://sh.wikipedia.org/wiki/Zagreb), glavnim gradom [Hrvatske](http://sh.wikipedia.org/wiki/Hrvatska) na zapadu, i omogućuju lak prilaz [automobilom](http://sh.wikipedia.org/wiki/Automobil) većim gradovima u regionu.

Beogradski [aerodrom „Nikola Tesla“](http://sh.wikipedia.org/w/index.php?title=Aerodrom_Nikola_Tesla_Beograd&action=edit&redlink=1), međunarodnog karaktera, nalazi se u blizini [Surčina](http://sh.wikipedia.org/wiki/Sur%C4%8Din) na 18 kilometara od Beograda. Aerodrom nije povezan lakim železničkim saobraćajem sa centrom grada i na aerodromu ne postoji ni jedan hotel. Između centra grada i aerodroma saobraća autobus svakih pola sata. Taksi saobraćaj je neregularan.

Pošto se grad nalazi na ušću dve glavne reke, [Dunava](http://sh.wikipedia.org/wiki/Dunav) i [Save](http://sh.wikipedia.org/wiki/Sava), Beograd ima nekoliko [mostova](http://sh.wikipedia.org/wiki/Most) — dva glavna su [Brankov most](http://sh.wikipedia.org/wiki/Brankov_most) i [Gazela](http://sh.wikipedia.org/wiki/Gazela_%28most%29) i oba povezuju centar grada sa [Novim Beogradom](http://sh.wikipedia.org/wiki/Novi_Beograd). Najduži most je [Pančevački most](http://sh.wikipedia.org/wiki/Pan%C4%8Deva%C4%8Dki_most), koji povezuje Beograd sa Banatom.

[Luka Beograd](http://sh.wikipedia.org/w/index.php?title=Luka_Beograd&action=edit&redlink=1) se nalazi na Dunavu i namenjena je prvenstveno prometu roba, dok je pristanište na Savi namenjeno turističkim brodovima.